सबसे ज्यादा सेटटॉप बॉक्स प्रदेश में, फायदा चीन और कोरिया को
सेटटॉप बॉक्स : कीमतोंपर विवाद भी, ऑपरेटर की सफाई भी
प्रदेशमें अरबन सेमी अरबन क्षेत्रों में लोकल केबल उपभोक्ता 31 दिसंबर तक सेट टॉप बॉक्स नहीं लगाएंगे तो उनके टीवी 1 जनवरी को पूरी तरह बंद हो जाएंगे। देशभर में सर्वाधिक राजस्थान में (1 करोड़ 59 लाख 29200 ) सेटटॉप बॉक्स लगने है। तीस प्रतिशत लग चुके है। दूसरे नंबर पर तमिलनाडु में करीब 66 लाख लगने है। इन्हें लगाने का काम लोकल केबल आपरेटर कर रहे है लेकिन इसका सबसे बड़ा फायदा चीन कोरिया को हो रहा है।
सेटटॉप बॉक्स की 90 प्रतिशत या इससे अधिक की सप्लाई सिर्फ इन दोनों देशों की कंपनियां या इन देशों में लोकल स्तर पर मेन्यूफेक्चरिंग हो रही है। चीन से 65 से 70 प्रतिशत सप्लाई है। हालांकि जरूरत के अनुसार इन देशों से करीब 40 प्रतिशत ही सप्लाई हो सकी है। देशभर के अरबन सेमी अरबन क्षेत्रों में करीब 20 करोड़ सेटटॉप बॉक्स लगने की जरूरत बताई गई है।
लाखों टीवी बंद होने का खतरा| एककरोड़ सेटटॉप बॉक्स की जरूरत है और बाजार में 20 प्रतिशत ही उपलब्ध है और किल्लत होने लगी है। इसी का नतीजा है कि बाजार में सेटअप बॉक्स मुंह मांगी कीमतों पर मिल रहे है। इसका खामियाजा भी लोकल ऑपरेटर्स को भुगतना पड़ा रहा है। ट्राई को 1 जनवरी की तिथि बढ़ानी होगी, अन्यथा बड़ी संख्या में टीवी बंद होंगे और उसके लिए सरकारें जिम्मेवार होगी। कई जगह तो कंपनियों ने डिजिटलाइजेशन के लिए ट्राई ने लाइसेंस तक नहीं दिए है। इस का भी असर पड़ेगा। सेटअप बॉक्स सिर्फ चाइना और कोरिया से रहे है।
तिथि बढ़ाना है समाधान
^केंद्रको इस फेज की निर्धारित तिथि बढ़ानी होगी ताकि 1 जनवरी को टीवी बंद होने का खतरा खत्म हो। साथ ही मेक इन इंडिया के तहत सेटटॉप बॉक्स हमारे देश में ही तैयार हो, ऐसी स्थितियां बने। इससे हमारे देश की पूंजी देश में ही रहेगी। -अतुलजोशी, अध्यक्ष
विवाद इस बात का है कि उपभोक्ताओं का आरोप है कि सेटअप बॉक्स बाजार में 600 से 1200 रु तक बिक रहा है। उधर इस मामले में राजस्थान केबल ऑपरेटर फाउंडेशन के अध्यक्ष अतुल जोशी का कहना है, लोकल ऑपरेटरों ने जिस कीमत पर सेटटॉप बॉक्स खरीदा है, उसी कीमत पर ग्राहक को उपलब्ध कराया है। उनका दावा है कि राजस्थान में कहीं भी लोकल ऑपरेटरों ने सेटटॉप बॉक्स की अधिक कीमत नहीं वसूली है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva